钦定古今图书集成/明伦汇编/氏族典/第598卷 > 《唐书》 > 《宰相世系表》
## 钦定古今图书集成/明伦汇编/氏族典/第598卷 > 《唐书》 > 《宰相世系表》

宇文氏出自匈奴南单于之裔。有葛乌兔，为鲜卑君
长，世袭大人。至普回，因猎得玉玺，自以为天授也。俗
谓天子为宇文，因号宇文氏。或云神农氏。为黄帝所
灭，子孙遁居北方。鲜卑俗呼草为“俟汾”，以神农有尝
草之功，因自号俟汾氏，其后音讹，遂为宇文氏。普回
子莫那，自阴山徙居辽西。至后周，追谥曰献侯。献侯生可地汗，号莫何单于，辟地西出玉门，东逾辽水。孙
普拨，普拨生丘不勤，丘不勤生莫珪，莫珪生逊昵延，
逊昵延生佚豆归，自称大单于，为慕容晃所灭。生六
子：一曰拔拔陵陵，二曰拔拔瓌，三曰纥阇，四曰目原，
五曰纥阇俟直，六曰目陈《拔拔陵》陵号阿若谚。仕后
魏都牧主、开府仪同三司、安定忠侯，以豪杰徙居代
州武川。生系，位至内阿干。二子：韬、阿头。韬三子：肱、颢、
泰。泰，后周太祖文皇帝。阿头生仲，赠大司徒。虞公生
兴，袭虞公生洛目原。孙跋，后魏羽真尚书、居庸侯。生
直力勤，比部尚书。直力勤生贤。又有费《也头》氏，臣属
鲜卑侠豆归，后从其主，亦称宇文氏。仕后魏，世为沃
野镇军主。元孙盛。